Ο **Κρίτων Τορναρίτης** (Λεμεσός 1902 - 1 Μαρτίου 1997) ήταν Ελληνοκύπριος δικηγόρος.

Βιογραφία
---------

Γεννήθηκε στη Λεμεσό το 1902.

Σπούδασε νομική στο Πανεπιστήμιο της Αθήνας με διάκριση αριστείας και ήταν υποψήφιος για την απόκτηση διδακτορικού τίτλου το 1923. Αργότερα, έκανε μεταπτυχιακές σπουδές στο Λονδίνο αποκτώντας τον τίτλο "Barrister-at-Law" το 1936.

Άσκησε με επιτυχία στη Λεμεσό το επάγγελμα του δικηγόρου από το 1924 έως 1940. Στην ίδια πόλη, ήταν μέλος της Επαρχιακής Επιτροπής Εκπαιδευτικής και ο Επιθεωρητής των ελληνικών Εκπαιδευτικών Ιδρυμάτων.

Το 1940, διορίστηκε ως Επαρχιακός Δικαστής στη Λευκωσία και στη συνέχεια, το 1942, ως Πρόεδρος του Επαρχιακού Δικαστηρίου Αμμόχωστου - ο πρώτος Κύπριος Πρόεδρος. Το 1944, διορίστηκε ως γενικός Αντιεισαγγελέας μέχρι το 1952 όπου ανέλαβε ως Γενικός Εισαγγελέας.

Το 1956, λόγο του ότι αρνήθηκε να υπογράψει την θανατική καταδίκη του Μιχαήλ Καραολή, είχε αποσπαστεί ως νομικός σύμβουλος στο Υπουργείο Αποικιών στο Λονδίνο και ως Επίτροπος για την Αναθεώρηση της κυπριακής νομοθεσίας, μια θέση στην οποία ο ίδιος είχε εξοικειωθεί με την αγγλική μέθοδο της δημόσιας διοίκησης. Εν το μεταξύ στην Κύπρο είχε αναλάβει ως Acting Attorney General ο James H. Henry. Από το 1960-1984, διετέλεσε Γενικός Εισαγγελέας της Κυπριακής Δημοκρατίας. Εκπροσώπησε την Κύπρο σε παγκόσμια συνέδρια νομικής, διεθνή σεμινάρια και ευρωπαϊκά συμβούλια. Το 1984, διορίστηκε ως Ειδικός Σύμβουλος του Προέδρου της Κυπριακής Δημοκρατίας σχετικά με τα νομικά και άλλα διεθνή θέματα.

Έγραψε 65 βιβλία και περισσότερα από 5.000 κείμενα, το περιεχόμενο των οποίων ήταν κυρίως νομικό. Το έργο του βρίσκεται σε πανεπιστήμια και σε βιβλιοθήκες του εξωτερικού. Ανάμεσα στις δεκάδες τιμητικές διακρίσεις και διακρίσεις που απένειμε σ' αυτόν όπως του Συμβούλου της Βασίλισσας, Queen's Counsel, (QC) και από την Αθήνα το Ακαδημαϊκό Βραβείο για το εξαιρετικό λογοτεχνικό του έργο.

Απεβίωσε το Σάββατο 1 Μαρτίου 1997. Η κηδεία του πραγματοποιήθηκε δημοσία δαπάνη την Τρίτη 4 Μαρτίου 1997 στο Καθεδρικό Ναό Παναγίας Ευαγγελίστριας στην Παλλουριώτισσα στη Λευκωσία και του δόθηκαν πλήρεις τιμές με την παρουσία του Προέδρου Γλαύκου Κληρίδη, του Συμβουλίου των Υπουργών και των ηγετών των πολιτικών κομμάτων στην Κύπρο.

Παραπομπές
----------

1. ↑  *LIBRIS*. 1  Οκτωβρίου 2012. libris.kb.se/katalogisering/64jlhbwq0sgxjns. Ανακτήθηκε στις 24  Αυγούστου 2018.
2. 1 2 3  «The Tornaritis family». (Αγγλικά) Αρχειοθετήθηκε από το πρωτότυπο στις 11  Μαρτίου 2016. Ανακτήθηκε στις 11  Μαρτίου 2016.
3. ↑  «The Tornaritis family». (Αγγλικά) Αρχειοθετήθηκε από το πρωτότυπο στις 13  Μαρτίου 2016. Ανακτήθηκε στις 13  Μαρτίου 2016.
4. ↑  ««Έφυγε» απ’ τη ζωή ο Γιώργος Τορναρίτης». (νέα ελληνική γλώσσα) 6  Αυγούστου 2020. Αρχειοθετήθηκε από το πρωτότυπο στις 6  Αυγούστου 2020. Ανακτήθηκε στις 6  Αυγούστου 2020.

Πηγές
-----

* «Tορναρίτης Κρίτων». *www.katoplatres.org*. Κοινοτικό Συμβούλιο Κάτω Πλατρών. Αρχειοθετήθηκε από το πρωτότυπο στις 24 Ιουνίου 2018. Ανακτήθηκε στις 22 Ιουνίου 2016.

|  |  |  |  |
| --- | --- | --- | --- |
| 

| π • σ • ε
Γενικός Εισαγγελέας της Κυπριακής Δημοκρατίας |
| --- |
|  |
| 
* Κρίτων Τορναρίτης
* Στέλλα Σουλιώτη
* Μιχαλάκης Τριανταφυλίδης
* Αλέκος Μαρκίδης
* Σόλων Νικήτας
* Πέτρος Κληρίδης
* Κώστας Κληρίδης
* Γιώργος Λ. Σαββίδης
 |

 |

|  |  |  |  |
| --- | --- | --- | --- |
| 

| π • σ • ε
Πρόεδροι Αθλητικής Ένωσης Λεμεσού |
| --- |
|  |
| 
* Σταύρος Πίττας
* Κρίτων Τορναρίτης
* Γιάγκος Λιμανίτιτης
* Νίκος Σολομωνίδης
* Νίκος Κούντας
* Γεώργιος Τορναρίτης
* Λώρης Λυσιώτης
* Δημήτρης Σολομωνίδης
* Γιώργος Φραντζής
* Άκης Έλληνας
* Άγις Αγαπίου
* Μάριος Ηροδότου
* Ανδρέας Σοφοκλέους
* Κώστας Χριστοδούλου
 |

 |